# Amos Biwott

### Wikipedia

Amos Biwott (s. 8. syyskuuta 1947) on kalenjin-heimon nandi-haaraan kuuluva kenialainen juoksija, vuoden 1968 Meksikon olympialaisten estejuoksun olympiavoittaja.

Amos Biwott oli ensimmäisiä kenialaisia kansainvälisen tason huippujuoksijoita, ja hän aloittikin olympiavoitollaan vielä nykyaikanakin jatkuvan afrikkalaisten, erityisesti kalenjinien hallintokauden maailman estejuoksuradoilla. Samoissa olympialaisissa Naftali Temu oli jo aikaisemmin voittanut 10 000 metrin juoksussa Kenian kautta aikain ensimmäisen olympiakullan. Samoissa kisoissa myös Kipchoge Keino voitti kultaa 1 500 metrillä.

Ennen olympiakultaansa 21-vuotias Biwott oli juossut vain kolme estejuoksukilpailua, eikä hänen esteidenylitystekniikkansa ollut erityisen hyvä. Asiantuntijoiden mielestä se oli jopa humoristisen näköinen. Biwott ylitti vesiesteet tekemällä huikean loikan astumatta lainkaan esteen päälle. Sekä Meksikon alkuerä- että loppukilpailujuoksunsa hän juoksi historiallisesti kastelematta ollenkaan kenkiään. Finaalin viimeisen kierroksen alkaessa hän oli vasta yhdeksännellä sijalla, mutta huikean 200 metrin loppukirinsä ansiosta hän nousi voittoon, jättäen maanmiehensä Benjamin Kogon hopealle 0,6 sekunnin erolla.

Vuonna 1970 Biwott sijoittui Kansainyhteisön kisoissa estejuoksussa kolmanneksi, ja 1972 olympialaisissa kuudenneksi. Hän päätti uransa sijoituttuaan kahdeksanneksi vuoden 1974 Kansainyhteisön kisoissa.

Urheilu-uransa jälkeen Biwott työskenteli Keniassa vankeinhoitoalalla vuoteen 1978 saakka, jolloin häntä syytettiin varkaudesta ja hän joutui itse vankilaan vuodeksi. Myöhemmin oltuaan lähes 10 vuotta työttömänä, hän sai työpaikan stadionin vartijana.

Nykyään Biwott elää köyhyydessä työttämänä. Kenian valtio ei maksa minkäänlaista urheilijaeläkettä vanhoille olympiavoittajille, jotka ovat tuoneet maalleen kunniaa ja julkisuutta enemmän kuin ketkään muut. Ystäviensä avustuksella Biwott on onnistunut rakentaman itselleen asunnon.

Biwott on naimisissa Cherono Maiyon kanssa ja heillä on viisi lasta. Maiyo on myös entinen juoksija ja yksi Kenian ensimmäisistä olympialaisiin osallistuneita naisia.

Miesten estejuoksun olympiavoittajat
2500 m estejuoksu: George Orton | 2590 m estejuoksu: Jim Lightbody | 3200 m estejuoksu: Arthur Russell | 4000 m estejuoksu: John Rimmer
3000 m estejuoksu: Percy Hodge | Ville Ritola | Toivo Loukola | Volmari Iso-Hollo (kahdesti) | Tore Sjöstrand | Horace Ashenfelter | Chris Brasher | Zdzisław Krzyszkowiak | Gaston Roelants | Amos Biwott | Kip Keino | Anders Gärderud | Bronisław Malinowski | Julius Korir | Julius Kariuki | Matthew Birir | Joseph Keter | Reuben Kosgei | Ezekiel Kemboi

Haettu osoitteesta http://fi.wikipedia.org../../../a/m/o/Amos_Biwott_7389.html

Luokat: Kenialaiset olympiavoittajat | Kenialaiset estejuoksijat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English